
18 DR 30.11.2004 
 

Tuan Sa. Vigneswaran:  Apa yang dia cakap ini bukan dalam butiran. 

Tuan Lim Kit Siang:  [Menyampuk] 

Tuan Pengerusi [Datuk Lim Si Cheng]:  Yang Berhormat Setiausaha 
Parlimen boleh jawab nanti.  Yang Berhormat. 

Tuan Lim Kit Siang:  Hari ini boleh datang ke sini. 

Tuan Pengerusi [Datuk Lim Si Cheng]:  Yang Berhormat bagi Ipoh Timur, 
cukuplah. 

Tuan Lim Kit Siang:  Saya mahu tahu apa kriteria wang diberi sama ada 
melalui geran atau pinjaman.  Bukankah pernah ada orang yang dapat RM1,000,000?  
Siapa dapat RM1,000,000 dan apakah kriterianya?.  Bukankah ini satu….. 

Tuan Pengerusi [Datuk Lim Si Cheng]:  Yang Berhormat, masa cukup. 

Tuan Lim Kit Siang:  …..cara yang begitu opaque dan tidak ada transparensi, 
yang tidak baik dan perlu ada satu accountability dalam Parlimen yang mulia ini.  
Sekian, terima kasih. 

Tuan Pengerusi [Datuk Lim Si Cheng]:  Bentong. 

 

11.25 pg. 

 Tuan Liow Tiong Lai [Bentong]:  Terima kasih Tuan Pengerusi.  Kegagalan 
kita untuk mendapat sebarang pingat dalam Olimpik kali ini telah meningkatkan 
semangat kita untuk berlatih bersungguh-sungguh.  Kesungguhan kerajaan untuk 
meningkatkan sukan negara adalah dialu-alukan.  Saya hendak dapatkan pandangan 
daripada Yang Berhormat Setiausaha Parlimen, bahawa dalam persediaan atlet kita di 
peringkat antarabangsa kita mempunyai latihan-latihan yang khusus.   

Pada satu ketika kita telah pun merancang untuk menghantar atlet kita untuk 
berlatih di tanah tinggi (altitude training) untuk memastikan bahawa atlet-atlet kita boleh 
mendapat stamina yang lebih baik.  Apa yang terjadi pada projek kita di Terengganu?  
Adakah kita akan meneruskan projek ini untuk latihan ataupun kita mempunyai 
rancangan yang lain?   

Baru-baru ini saya dan Pemuda MCA ada pergi ke Kunming iaitu satu 
kawasan tanah tinggi di Negara China.  Kita telah diberi taklimat dan difahamkan 
bahawa banyak negara lain termasuk Jepun, Korea, dan Real Madrid football team juga 
sampai ke Kunming untuk berlatih.  Di Kunming ada satu kawasan tanah tinggi 6,000 
kaki tinggi dari paras laut dan merupakan satu kawasan yang cukup baik telah 
mendapat kesan yang baik dari segi latihan.  Kita nampak atlet-atlet negara China juga 
ramai berlatih di Kunming.  Adakah kementerian mempunyai rancangan untuk 
menghantar atlet kita ke Kunming untuk berlatih di paras tanah yang tinggi.  Saya rasa 
ini satu perkara yang penting untuk memastikan bahawa atlet kita cukup bersedia 
menghadapi sukan di peringkat antarabangsa.   

Tuan Pengerusi, perkara kedua yang ingin saya sentuh ialah berhubung 
dengan IKBN.  Latihan IKBN ini adalah satu latihan yang penting untuk melahirkan 
generasi baru dalam bidang kemahiran.  Kita tahu bahawa kerajaan telah pun 
memperuntukkan satu peruntukan yang cukup besar bukan sahaja dari segi 
menyediakan infrastruktur dan kemudahan asas latihan yang cukup baik tetapi kita juga 
menyediakan asrama, tempat tinggal yang cukup selesa bagi pelatih-pelatih kita.   

Tetapi apa yang menyedihkan kita adalah apabila kita lihat  disiplin belia dan 
anak-anak muda kita yang berlatih di IKBN ini.  Kita dapat lihat banyak vandalisme 
yang berlaku di asrama, banyak kelengkapan dan kemudahan asas yang kita sediakan 
di IKBN rosak dan menyebabkan kos penyelenggaraan yang begitu tinggi.  Saya 
hendak tahu daripada kementerian apakah langkah-langkah yang telah diambil.   

Pada satu ketika dahulu di Dusun Tua, ketika itu saya masih muda lagi saya 
sudah tahu, saya buat lawatan, kita faham bahawa latihan IKBN kita mempunyai latihan 
disiplin yang ketat.  Kita ada latihan kawat dan pelbagai latihan jenis ketenteraan untuk 
mendisiplinkan termasuk juga pada satu ketika rambut perlu dipotong pendek (crew 
cut).  Itu semua pada satu ketika dahulu.  Apa sudah jadi dengan latihan-latihan disiplin 
yang ada di IKBN dan adakah kementerian mempunyai rancangan  kalau mereka tidak 



Tuan Sa. Vigneswaran: Apa yang dia cakap ini bukan dalam butiran. Tuan Lim Kit Siang: [Menyampuk] Tuan Pengerusi [Datuk Lim Si Cheng]: Yang Berhormat Setiausaha Parlimen boleh jawab nanti. Yang Berhormat. Tuan Lim Kit Siang: Hari ini boleh datang ke sini. Tuan Pengerusi [Datuk Lim Si Cheng]: Yang Berhormat bagi Ipoh Timur, cukuplah. Tuan Lim Kit Siang: Saya mahu tahu apa kriteria wang diberi sama ada melalui geran atau pinjaman. Bukankah pernah ada orang yang dapat RM1,000,000? Siapa dapat RM1,000,000 dan apakah kriterianya?. Bukankah ini satu..... Tuan Pengerusi [Datuk Lim Si Cheng]: Yang Berhormat, masa cukup. Tuan Lim Kit Siang: .....cara yang begitu opaque dan tidak ada transparensi, yang tidak baik dan perlu ada satu accountability dalam Parlimen yang mulia ini. Sekian, terima kasih. Tuan Pengerusi [Datuk Lim Si Cheng]: Bentong. 11.25 pg. Tuan Liow Tiong Lai [Bentong]: Terima kasih Tuan Pengerusi. Kegagalan kita untuk mendapat sebarang pingat dalam Olimpik kali ini telah meningkatkan semangat kita untuk berlatih bersungguh-sungguh. Kesungguhan kerajaan untuk meningkatkan sukan negara adalah dialu-alukan. Saya hendak dapatkan pandangan daripada Yang Berhormat Setiausaha Parlimen, bahawa dalam persediaan atlet kita di peringkat antarabangsa kita mempunyai latihan-latihan yang khusus. Pada satu ketika kita telah pun merancang untuk menghantar atlet kita untuk berlatih di tanah tinggi (altitude training) untuk memastikan bahawa atlet-atlet kita boleh mendapat stamina yang lebih baik. Apa yang terjadi pada projek kita di Terengganu? Adakah kita akan meneruskan projek ini untuk latihan ataupun kita mempunyai rancangan yang lain? Baru-baru ini saya dan Pemuda MCA ada pergi ke Kunming iaitu satu kawasan tanah tinggi di Negara China. Kita telah diberi taklimat dan difahamkan bahawa banyak negara lain termasuk Jepun, Korea, dan Real Madrid football team juga sampai ke Kunming untuk berlatih. Di Kunming ada satu kawasan tanah tinggi 6,000 kaki tinggi dari paras laut dan merupakan satu kawasan yang cukup baik telah mendapat kesan yang baik dari segi latihan. Kita nampak atlet-atlet negara China juga ramai berlatih di Kunming. Adakah kementerian mempunyai rancangan untuk menghantar atlet kita ke Kunming untuk berlatih di paras tanah yang tinggi. Saya rasa ini satu perkara yang penting untuk memastikan bahawa atlet kita cukup bersedia menghadapi sukan di peringkat antarabangsa. Tuan Pengerusi, perkara kedua yang ingin saya sentuh ialah berhubung dengan IKBN. Latihan IKBN ini adalah satu latihan yang penting untuk melahirkan generasi baru dalam bidang kemahiran. Kita tahu bahawa kerajaan telah pun memperuntukkan satu peruntukan yang cukup besar bukan sahaja dari segi menyediakan infrastruktur dan kemudahan asas latihan yang cukup baik tetapi kita juga menyediakan asrama, tempat tinggal yang cukup selesa bagi pelatih-pelatih kita. Tetapi apa yang menyedihkan kita adalah apabila kita lihat disiplin belia dan anak-anak muda kita yang berlatih di IKBN ini. Kita dapat lihat banyak vandalisme yang berlaku di asrama, banyak kelengkapan dan kemudahan asas yang kita sediakan di IKBN rosak dan menyebabkan kos penyelenggaraan yang begitu tinggi. Saya hendak tahu daripada kementerian apakah langkah-langkah yang telah diambil. Pada satu ketika dahulu di Dusun Tua, ketika itu saya masih muda lagi saya sudah tahu, saya buat lawatan, kita faham bahawa latihan IKBN kita mempunyai latihan disiplin yang ketat. Kita ada latihan kawat dan pelbagai latihan jenis ketenteraan untuk mendisiplinkan termasuk juga pada satu ketika rambut perlu dipotong pendek (crew cut). Itu semua pada satu ketika dahulu. Apa sudah jadi dengan latihan-latihan disiplin yang ada di IKBN dan adakah kementerian mempunyai rancangan kalau mereka tidak.